Whale Rider
Whale Rider (srpskohrvatski: Jahačica kitova) je novozelandsko-njemačka obiteljska drama iz 2002. godine koju je režirala Niki Caro, prema istoimenom romanu Witija Ihimaere iz 1987. godine. Glavnu ulogu u filmu tumačila je Keisha Castle-Hughes, koja je tumačila dvanaestogodišnju Maorku Kahu Paikea Apirana, koja želi postati predvodnica svog plemena iako njezin djed Koro (Rawiri Paratene) vjeruje kako je to mjesto rezervirano samo za muškarce.

Film je sniman na lokacijama u Whangari, gdje je i smještena radnja izvornog romana. Svjetsku premijeru imao je 9. rujna 2002. godine na Filmskom festivalu u Torontu, dok je s kino distribucijom započeo tokom 2003. godine. Film je bio izniman uspjeh na blagajnama, zaradivši US$41,400,000 s budžetom od samo NZ$9,200,000. Uz to je bio i kritički uspjeh, a tada trinaestogodišnja Keisha Castle-Hughes je postala najmlađa nominirana glumica za Oscara za najbolju glavnu žensku ulogu sve do 2012. godine, kada ju je pretekla devetogodišnja Quvenzhané Wallis.

Sinopsis

Radnja filma prati mladu Maorku, Paikea Apirana (Keisha Castle-Hughes), koja želi postati predvodnica svog plemena. Njezino pleme ima dugu tradiciju prema kojoj predvodnici mogu biti samo muškarci, a što je povezano s vjerovanjem kako su potomci legendarnog Paikee, poznatog jahača kitova koji se, prema legendi, spasio od smrti jašući na leđima kita.

Glavna prepreka Pai je njezin djed Koro, koji strogo drži do plemenske tradicije i smatra svoju unuku nepodobnom za mjesto vođe plemena. Pai se tako mora boriti s djedom kojeg voli kako bi otklonila predrasude i ostvarila svoju sudbinu.

Glumačka postava

 Keisha Castle-Hughes kao Paikea Apirana
 Rawiri Paratene kao Koro
 Vicky Haughton kao dadilja Flowers
 Cliff Curtis kao Porourangi
 Grant Roa kao ujak Rawiri
 Mana Taumaunu kao Hemi
 Rachel House kao Shilo
 Taungaroa Emile kao Willie
 Tammy Davis kao Dog
 Mabel Wharekawa kao Maka (navedena kao Mabel Wharekawa-Burt)
 Rawinia Clarke kao Miro
 Tahei Simpson kao gđica. Parata
 Roi Taimana kao Hemin otac (naveden kao Roimata Taimana)
 Elizabeth Skeen kao Rehua
 Tyronne White kao Jake (naveden kao Tyrone White)
 Taupua Whakataka-Brightwell kao Ropata
 Tenia McClutchie-Mita kao Wiremu
 Peter Patuwai kao Bubba
 Rutene Spooner kao Parekura
 Riccardo Davis kao Maui
 Apiata Whangaparita-Apanui kao Henare
 John Sumner kao liječnik
 Sam Woods kao mladi Rawiri
 Pura Tangira kao Ace
 Jane O'Kane kao Anne
 Aumuri Parata-Haua kao beba Paikea

Nagrade

Film je nominiran za ukupno 65 nagrada na različitim festivalima, a osvojio je njih 32. Osim nagrada na festivalima u Torontu, Rotterdamu i na Sundanceu, film je nominiran i za Oscara (Keisha Castle-Hughes kao tada najmlađa nominirana za glavnu glumicu) i četiri Satellitea, a nagrađen je dječjom BAFTA-om, Nagradom nezavisnog duha i s čak devet Novolezandskih filmskih nagrada. Izabrane nagrade i nominacije donosimo u članku, dok se puni popis može pronaći ovdje.

Izabrane nagrade i nominacije

Vanjske poveznice
 
 
 
 
 
 

Filmovi 2002.
Dramski filmovi
Filmovi na engleskom jeziku
Novozelandski filmovi
Njemački filmovi